**DĖL PRITARIMO KAIMO BENDRUOMENIŲ PROJEKTŲ ĮGYVENDINIMUI**

2016 m. rugpjūčio 24 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies
17 punktu ir įgyvendindama Panevėžio rajono savivaldybės 2017–2019 metų strateginio veiklos plano, patvirtinto Savivaldybės tarybos 2017 m. gegužės 4 d. sprendimu Nr. T-91 „Dėl Panevėžio rajono savivaldybės tarybos 2017 m. vasario 23 d. sprendimo Nr. T-20 „Dėl Panevėžio rajono savivaldybės 2017–2019 metų strateginio veiklos plano patvirtinimo“ pakeitimo“,
3 programos „Aktyvaus bendruomenės gyvenimo skatinimas“ 06 uždavinio „Skatinti bendruomenių veiklą“ 03010503 priemonę „Nevyriausybinių organizacijų (NVO) rėmimas pagal programas“, Savivaldybės taryba n u s p r e n d ž i a:

1. Pritarti šių kaimo bendruomenių projektų, iš dalies finansuojamų iš Lietuvos Respublikos žemės ūkio ministerijos lėšų, savarankiškam įgyvendinimui:

1.1. Panevėžio rajono Paliūniškio kaimo bendruomenės projektas „Materialinės bazės stiprinimas“;

1.2. Gyventojų bendruomenės „Daukniūnai“ projektas „Gyventojų bendruomenės „Daukniūnai“ centro materialinės techninės bazės stiprinimas“;

1.3. Panevėžio rajono Trakiškio gyventojų bendruomenės projektas „Trakiškio aktyvaus poilsio ir laisvalaikio aikštyno įrengimas“;

1.4. Panevėžio rajono Tiltagalių kaimo bendruomenės projektas „Lauko treniruoklių su lygiagretėmis įsigijimas ir jų įrengimo darbai“;

1.5. Panevėžio rajono Jotainių kaimo bendruomenės projektas „Kaimo bendruomenės materialinės bazės stiprinimas“;

1.6. Berniūnų bendruomenės projektas „Kurkime jaukią aplinką“;

1.7. Gyventojų bendruomenės centro „Molainiai“ projektas „Laisvalaikio erdvės Molainių kaime įrengimas“;

1.8. Gyventojų bendruomenės centro „Šilagalys“ projektas „Gyventojų bendruomenės centro „Šilagalys“ materialinės techninės bazės stiprinimas“;

1.9. Panevėžio rajono kaimo bendruomenės „Maženiai“ projektas „Maženių k. vaikų ir jaunimo užimtumo didinimas, sutvarkant viešąją erdvę“.

1. Užtikrinti 1 punkte įvardytų projektų dalinį bendrąjį finansavimą tinkamoms išlaidoms apmokėti iš Savivaldybės biudžeto.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO KAIMO BENDRUOMENIŲ PROJEKTŲ ĮGYVENDINIMUI“ PROJEKTO**

2017 m. liepos 25 d.

**Projekto rengimą paskatinusios priežastys.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 17 punktu ir atsižvelgiant į Lietuvos Respublikos žemės ūkio ministro 2017 m. birželio 7 d. įsakymą Nr. 3D-389 „Dėl Projektų, kuriems skiriama ir kuriems neskiriama valstybės parama pagal 2017 metų Žemės ūkio, maisto ūkio ir kaimo plėtros skatinimo programos (01 01) priemonę ,,Parama kaimo bendruomenėms“ (01 001 01 03 09), sąrašų patvirtinimo“ bei į pateiktus bendruomenių prašymus dėl dalinio finansavimo projektams skyrimo.

**Sprendimo projekto esmė ir tikslai.**

 Sprendimo projekto tikslas – pritarti kaimo bendruomenių projektų, iš dalies finansuojamų iš Lietuvos Respublikos žemės ūkio ministerijos lėšų, savarankiškam įgyvendinimui ir skirti dalinį finansavimą šiems projektams:

 1. Panevėžio rajono Paliūniškio kaimo bendruomenės projektas „Materialinės bazės stiprinimas“ – 0,3 tūkst. Eur;

 2. Gyventojų bendruomenės „Daukniūnai“ projektas „Gyventojų bendruomenės „Daukniūnai“ centro materialinės techninės bazės stiprinimas“– 0,5 tūkst. Eur;

 3. Panevėžio rajono Trakiškio gyventojų bendruomenės projektas „Trakiškio aktyvaus poilsio ir laisvalaikio aikštyno įrengimas“ – 0,8 tūkst. Eur;

 4. Panevėžio rajono Tiltagalių kaimo bendruomenės projektas „Lauko treniruoklių su lygiagretėmis įsigijimas ir jų įrengimo darbai“ – 1,0 tūkst. Eur;

 5. Panevėžio rajono Jotainių kaimo bendruomenės projektas „Kaimo bendruomenės materialinės bazės stiprinimas“ – 0,2 tūkst. Eur;

 6. Berniūnų bendruomenės projektas „Kurkimę jaukią aplinką“ – 1,0 tūkst. Eur;

 7. Gyventojų bendruomenės centro „Molainiai“ projektas „Laisvalaikio erdvės Molainių kaime įrengimas“ – 0,7 tūkst. Eur;

 8. Gyventojų bendruomenės centro „Šilagalys“ projektas „Gyventojų bendruomenės centro „Šilagalys“ materialinės techninės bazės stiprinimas“ – 0,3 tūkst. Eur;

 9. Panevėžio rajono kaimo bendruomenės „Maženiai“ projektas „Maženių k. vaikų ir jaunimo užimtumo didinimas, sutvarkant viešąją erdvę“ – 1,3 tūkst. Eur.

**Kokių pozityvių rezultatų laukiama.**

Įgyvendinus projektus Trakiškio, Berniūnų, Molainių ir Maženių k. bus įrengtos poilsio ir laisvalaikio zonos, pagerinta kitų bendruomenių materialinė techninė bazė.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Iš Savivaldybės biudžeto bendruomenių projektams įgyvendinti reikalinga skirti iš viso 6,1 tūkst. Eur.

Vyr. specialistė Virginija Petrauskienė